Kako pišu bosanski mediji, u noći sa subote na nedjelju u Beču je došlo do narušavanja reda i mira, a svi sudionici su državljani zemalja nekadašnje Jugoslavije.



Sve je, naime, počelo iza ponoći nakon bezazlene svađe između gostiju koji se nisu mogli dogovoriti hoće li se igrati pikado ili će se plesati u središnjem dijelu kafića.



Dvije grupe gostiju, navode mediji u BiH,e povezivalo je to što su bili stalni gosti tog kafića, što su svi dolazili s prostora bivše Jugoslavije i što su svi bili u alkoholiziranom stanju, pozivajući se na Wiener Zaitung.



Verbalna prepirka ubrzo je eskalirala u tučnjavu u kojoj je sudjelovalo sedam muškaraca i tri žena, svi podrijetlom iz Hrvatske, Srbije i BiH.



Glasnogovornik policije izjavio je kako su lakše rane zadobili jedna žena i jedan muškarac, a izgrednici su bili stari između 25 i 61 godine te su svi bili pijani. U tučnjavi je najgore prošla 38-godišnja žena kojoj je, zbog ozljeda lica, pomoć pružena u bolnici.